Huis van Tudor - Wikipedia
Die Huis van Tudor het van 1485 tot 1603 oor Engeland en Wallis regeer, en van 1541 tot 1603 ook oor Ierland.
Die Tudor-roos, ’n samevoeging van die embleme van die Huis van York en die Huis van Lancaster.
Die Tudors het Engeland verander van ’n onbelangrike staat tot ’n magtige Renaissance-nasie. Die Tudor-periode was ’n bloeitydperk vir die Engelse kultuur, veral letterkunde, wetenskap, argitektuur en handel. Die Tudors het ook die Engelse vloot versterk en daarmee die grondslag gelê vir die Britse koloniale ryk.
Die Tudors stam in die vroulike lyn van John Beaufort, een van die buite-egtelike kinders van die 14de-eeuse Engelse prins Jan van Gent, 1ste Hertog van Lancaster (die derde oudste oorlewende seun van Eduard III van Engeland), by Gent se minnares Katherine Swynford. Die afstammelinge van ’n buite-egtelike kind sou normaalweg geen aanspraak op die troon gehad het nie, maar sake is gekompliseer toe Gent en Swynford eindelik in 1396 trou (25 jaar ná John Beaufort se geboorte). Vanweë die huwelik het die kerk die paar se kinders wettig verklaar.
John Beaufort se kleindogter lady Margaret Beaufort was getroud met Edmund Tudor, 1ste Graaf van Richmond. Tudor was die seun van die Walliese howeling Owain Tewdr (verengels tot "Owen Tudor") en Catharina van Valois, weduwee van die Lancaster-koning Hendrik V.
Die Graaf en Gravin van Richmond se seun, Hendrik Tudor, het in 1485 teen koning Richard III van Engeland gerebelleer. Richard is in die Slag van Bosworth dood en Hendrik het koning geword. Hierdeur het die Huis van Tudor aan die bewind gekom in die plek van die Huis van York.
Die dood van Elizabeth I in 1603 het die einde van die Tudor-dinastie in Engeland beteken. Sy is opgevolg deur Jakobus I van die Skotse koningshuis Stuart.
Monarge van die Huis van TudorWysig
seun van Edmund Tudor en lady Margaret Beaufort Elizabeth van York
18 Januarie 1486
agt kinders 21 April 1509
28 Junie 1491
seun van Hendrik VII en Elizabeth van York Catharina van Aragon
11 Junie 1509
28 Januarie 1547
25 Januarie 1533
6 Januarie 1540
28 Julie 1540
12 Julie 1543
seun van Hendrik VIII en Jane Seymour ongetroud 6 Julie 1553
10 Julie–19 Julie 1553
dogter van Henry Grey, 1ste Hertog van Suffolk en lady Frances Brandon Lord Guildford Dudley
geen kinders 12 Februarie 1554
op 16 (onthoof)
dogter van Hendrik VIII en Catharina van Aragon Philip II van Spanje
25 Julie 1554
geen kinders 17 November 1558
dogter van Hendrik VIII en Anna Boleyn ongetroud 24 Maart 1603
↑ 1,0 1,1 1,2 1,3 "thePeerage.com – Person Page 10142". Besoek op 2007-10-25.
↑ 2,0 2,1 2,2 "thePeerage.com – Person Page 10148". Besoek op 2007-10-25.
↑ 3,0 3,1 3,2 3,3 3,4 3,5 3,6 3,7 3,8 3,9 "thePeerage.com – Person Page 10150". Besoek op 2007-10-25.
↑ 4,0 4,1 4,2 Jane is afgesit ten gunste van Maria Tudor. "thePeerage.com – Person Page 10152". Besoek op 2007-10-25.
↑ "Lady Jane Grey: Marriage" (in Engels). Geargiveer vanaf die oorspronklike op 3 Maart 2016. Besoek op 25 Oktober 2007.
Wikimedia Commons het meer media in die kategorie Huis van Tudor.
Ontsluit van "https://af.wikipedia.org/w/index.php?title=Huis_van_Tudor&oldid=2183275"
Last edited on 17 Mei 2020, at 10:19